b'\n_START_ARTICLE_\nBergues\n_START_SECTION_\nMaantiede\n_START_PARAGRAPH_\nKaupunki sijaitsee "Bootlandin" alueella, joka on Ranskassa, Belgian rajan l\xc3\xa4heisyydess\xc3\xa4, sijaitseva alankoalue. Alueen nimi tulee flaamista ja se tarkoittaa alastonta maata. Suurempiin kaupunkeihin Dunkerqueen on matkaa kymmenen kilometri\xc3\xa4 ja Lilleen 70 kilometri\xc3\xa4._NEWLINE_Alueella on hyv\xc3\xa4t liikenneyhteydet, jotka takaavat kaksi moottoritiet\xc3\xa4. Kanaalitunneli on vain 40 kilometrin p\xc3\xa4\xc3\xa4ss\xc3\xa4 kaupungista.\n_START_SECTION_\nHistoria\n_START_PARAGRAPH_\nBergues oli tuomiokunnan keskuspaikka aina Ranskan suureen vallankumoukseen saakka. Aurinkokuningas valloitti kaupungin takaisin Ranskalle vuonna 1658. Aachenin rauhassa 1668 virallistettiin kaupungin paluu Ranskan yhteyteen._NEWLINE_Kaupungissa ovat s\xc3\xa4ilyneet sen vanhat puolustuslinnoitukset, josta varhaisimmat ajoittuvat 1200-luvulle ja 1400-luvulle. S\xc3\xa9bastien Le Prestre de Vauban on valmistuttanut osan linnoituksista._NEWLINE_Toinen maailmansota kohteli kaupunkia kaltoin ja sen vanha kellotorni raunioitui pahoin, mutta rakennettiin uudelleen sodan j\xc3\xa4lkeen. Alueella on my\xc3\xb6s n\xc3\xa4ht\xc3\xa4vill\xc3\xa4 vanhan, Flanderin kreivi Baudouin IV:n rakennuttaman (1022) luostarin rauniot.'